stanford-oval/wikipedia huggingface dataset:
Lahden Säästöhuipun sortuminen
Aiheesta muualla

Tanja Kröger, Jäljelle jäi vain lautakasa – koko Suomea puhuttanut talo sortui yllättäen 54 vuotta sitten Yle.fi/uutiset 14.4.2017
Nykänen, Arvo & Hyvärinen, Antti: Betoniteknillinen tutkimus Asunto oy Lahden Säästöhuipun uudisrakennuksen sortumisesta.  Espoo:  Valtion teknillinen tutkimuslaitos, 1963.
”Suuri rakennussortuma”, Hollolan Lahti 1963.  Hollola:  Suur-Hollolan kotiseutuliitto, 1963.
Heikki, Mantere: Kun kerrostalo sortui Lahdessa: Juustilankadun sortuma tiukensi valvontaa. Etelä-Suomen sanomat, 9.4.1993, s. 6.  Esan kirjapaino.
Sortumisesta myös Lahti-sanomalehden numeroissa 104, 105, 106, 110, 123 ja 172. Lahti, 1963.  Lahti:  Lahden kirjapaino- ja sanomalehti.
Romahtaneen talon tilalle rakennettu uusi tornitalo harjakorkeudessaan lokakuussa 1963.
Belgian Grand Prix 1967

Belgian Grand Prix 1967 oli Formula 1 -sarjan osakilpailu, joka ajettiin 18. kesäkuuta 1967 Spa-Francorchamps'n radalla. Kilpailun voitti Dan Gurney, jolle voitto oli kauden ensimmäinen, mutta uran viimeinen. Kyseessä oli ensimmäinen ja ainoa Eagle-tallin voitto sekä lisäksi ensimmäinen kahdesta palkintosijasta.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 36 |  Dan Gurney | Eagle-Weslake | 28 | 1:40:49.4 | 2 | 9 |
| 2 | 14 |  Jackie Stewart | BRM | 28 | + 1:03.0 | 6 | 6 |
| 3 | 1 |  Chris Amon | Ferrari | 28 | + 1:40.0 | 5 | 4 |
| 4 | 29 |  Jochen Rindt | Cooper-Maserati | 28 | + 2:13.9 | 4 | 3 |
| 5 | 12 |  Mike Spence | BRM | 27 | + 1 krs. | 11 | 2 |
| 6 | 21 |  Jim Clark | Lotus-Ford | 27 | + 1 krs. | 1 | 1 |
| 7 | 34 |  Jo Siffert | Cooper-Maserati | 27 | + 1 krs. | 16 |   |
| 8 | 19 |  Bob Anderson | Brabham-Climax | 26 | + 2 krs. | 17 |   |
| 9 | 14 |  Pedro Rodríguez | Cooper-Maserati | 25 | Moottori | 13 |   |
| 10 | 32 |  Guy Ligier | Cooper-Maserati | 25 | + 3 krs. | 18 |   |
| NC | 2 |  Ludovico Scarfiotti | Ferrari | 24 | Ei sijoitusta | 9 |   |
| Kesk. | 25 |  Jack Brabham | Brabham-Repco | 15 | Moottori | 7 |   |
| Kesk. | 26 |  Denny Hulme | Brabham-Repco | 14 | Moottori | 14 |   |
| Kesk. | 39 |  Jo Bonnier | Cooper-Maserati | 10 | Moottori | 12 |   |
| Kesk. | 22 |  Graham Hill | Lotus-Ford | 3 | Kytkin | 3 |   |
| Kesk. | 7 |  John Surtees | Honda | 1 | Moottori | 10 |   |
| Kesk. | 17 |  Chris Irwin | BRM | 1 | Moottori | 15 |   |
| Kesk. | 3 |  Mike Parkes | Ferrari | 0 | Onnettomuus | 8 |   |
Muuta

Nopein kierros: Dan Gurney 3'31.900
Embun kieli

| Embu |
| --- | --- |
Oma nimi:  kiembu
Tiedot
Alue:   Kenia
Puhujia:  429000 (1994)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
ISO 639-3:  ebu
 Ohje 
Embu on Keniassa asuvien embujen puhuma bantukieli. Sitä puhui vuonna 1994 äidinkielenään 429000 ihmistä. Embun läheisimmät sukulaiskielet ovat kikuju ja mwimbi-muthambi.
Rwa

| Rwa |
| --- | --- |
Oma nimi:  kirwa
Tiedot
Alue:   Tansania
Puhujia:  90000 (1987)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
ISO 639-3:  rwk
 Ohje 
Rwa on Tansaniassa Meru-vuoren ympäristössä puhuttu bantukieli. Sitä puhuu äidinkielenään 90000 ihmistä. Rwan läheinen sukukieli on machame.
Kikujun kieli

| Kikuju |
| --- | --- |
Oma nimi:  Gĩgĩkũyũ
Tiedot
Alue:   Kenia
Puhujia:  6623000 (2009)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
Kielikoodit
ISO 639-1:  ki
ISO 639-2:  kik
ISO 639-3:  kik
 Ohje 
Wikipedia, vapaa tietosanakirja
Kikuju on Keniassa asuvien kikujujen puhuma bantukieli. Sitä puhui vuoden 2009 väestönlaskennassa äidinkielenään 6623000 ihmistä. Kikujun läheisimmät sukulaiskielet ovat embu ja mwimbi-muthambi.
Andy McCoy

| Andy McCoy |
| --- | --- |
 Andy McCoy esiintymässä vuonna 2000.
Henkilötiedot
Koko nimi:  Antti Hulkko
Syntynyt: 11. lokakuuta 1962 (ikä 62) Pelkosenniemi
Ammatti:  muusikko
Puoliso:  Angela McCoy (1991-2019)
Muusikko
Taiteilijanimi:  Andy McCoy
Aktiivisena:  1977–
Tyylilajit:  rock  hard rock glam rock rock and roll punk  blues
Soittimet:  kitara, piano
Yhtyeet:  Hanoi Rocks (1980–1985, 2001–2009)  Pelle Miljoona Oy (1979–1980, 2011, 2015–2016, 2018–)  The Real McCoy (2009)  Briard (1977–1979, 1983, 1996) Cherry Bombz (1985–1986)  The Suicide Twins (1986–1987)  Shooting Gallery (1990–1992, 1994)  Grease Helmet
Levy-yhtiöt:  soolo: BMG Hanoi Rocks: Lick Records CBS
Aiheesta muualla
www.andymccoy.com
  [ Muokkaa Wikidatassa ] [ ohje ]  
Antti Hulkko (s. 11. lokakuuta 1962 Pelkosenniemi), taiteilijanimeltään Andy McCoy, on suomalainen rock-muusikko. Hän oli Hanoi Rocks -yhtyeen kitaristi, taustalaulaja ja pääasiallinen lauluntekijä. Lisäksi McCoy tunnetaan muun muassa ensimmäisen suomalaisen levyttäneen punkyhtyeen Briardin ja Pelle Miljoona Oy:n ensimmäisen kokoonpanon kitaristina. McCoy on myös tunnettu värikkäänä ”elämäntaparokkarina”. Hänelle myönnettiin valtion taiteilijaeläke maaliskuussa 2024.
Wikisitaateissa on kokoelma sitaatteja aiheesta .
Elämä > Varhaiset vaiheet

Antti Hulkko syntyi Pelkosenniemellä. Perheeseen kuuluivat isän ja äidin ja Antin lisäksi Ilkka-isoveli ja vuonna 1967 syntynyt sisko. He asuivat Pelkosenniemellä, Kemijärven Tohmossa ja Oulussa. Myöhemmin perhe muutti Tukholmaan isän työn vuoksi. Hulkko on itse kertonut käyttäneensä alkoholia ja kannabista jo 9-vuotiaana ja raakaoopiumia 16-vuotiaana.
Andy McCoyn synnyinkunta Pelkosenniemi paljasti patsaan pojalleen heinäkuussa 2009. Mäntypuisen patsaan veisti McCoyn setä Matti Hulkko. Antti Hulkon serkku on lähes saman ikäinen entinen maavoimien komentaja kenraaliluutnantti Petri Hulkko.
Elämä > Hanoi Rocks

Hanoi Rocksin ensimmäinen single vuodelta 1980 I Want You / Kill City Kills oli alun perin suunniteltu McCoyn ensimmäiseksi soololevyksi. Suuren osan Hanoi Rocksin alkuaikojen kappaleista McCoy oli säveltänyt ja sanoittanut jo ennen kyseistä yhtyettä. McCoysta tulikin yhtyeen pääasiallinen sanoittaja ja laulujen tekijä. Tosin McCoylla oli tapana ottaa kaikki Hanoi Rocksin kappaleet omiin nimiinsä, vaikka ne olisivatkin olleet bändin yhdessä hiomia tai pääasiassa esimerkiksi Michael Monroen tekemiä.
Andy McCoy asui vuodet 1981–82 yhdessä muun yhtyeen kanssa Tukholmassa, josta muutti kesäkuussa 1982 Lontooseen. Vuosina 1981–85 McCoy kiersi yhä suurempaa suosiota saavuttaneen Hanoi Rocksin kanssa kolmella mantereella.
Hanoi Rocksin uudelleen perustaminen

Michael Monroen ja Andy McCoyn välit lämpenivät uuden Hanoi Rocks CD-boksin julkistamistilaisuuden jälkeen. McCoy teki mm. yllätysvierailun Monroen esiintyessä Turussa Hellacoptersin lämmittelijäbändi Crystal Extasyn kanssa. Monroe ja McCoy kävivät myös maaliskuussa 2001 studiossa äänittämässä toistaiseksi julkaisemattoman kappaleen 'Best Of Both Worlds'. Keväällä 2001 Monroe ja McCoy ilmoittivat esiintyvänsä yhdessä nimellä Hanoi Revisited. Samana vuonna ilmestyi McCoyn elämäkerta Sheriffi McCoy.
Hanoi Revisited esiintyi 2001 Ruisrockissa Michael Monroen taustabändin toimiessa taustalla. Tammikuussa 2002 yhtye esiintyi Ranskassa Cannesin Midem-musiikkimessuilla. Tällöin taustalla oli lontoolainen kustannusyhtiö Rock Hard Publishing sekä suomalainen RLF Music, joiden taustavaikuttajina toimivat muun muassa Herman Rarebell (Scorpionsin entinen rumpali), Tatu Huhanantti, Juha Palotie, Ilkka Hulkko ja Marco Tikkanen. Hanoi Rocksin toinen tuleminen oli alkanut.
27. maaliskuuta 2002 Hanoi Rocksin paluu virallistettiin, kun yhtyeen kokoonpano (Andy McCoy, Michael Monroe, Costello Hautamäki, Lacu ja Timpa) julkistettiin. Pian ilmestyi single People  Like Me ja ensimmäinen albumi 17 vuoteen, Twelve Shots on the Rocks. Yhtye julkaisi vuonna 2005 albumin Another Hostile Takeover ja 2007 albumin Street Poetry.
Music Televisionin tositelevisiosarjan The Osbournes menestyksen innoittamana MTV3 tuotti Suomessa samantapaisen sarjan Andy McCoysta ja hänen vaimostaan Angelasta. Vuonna 2003 esitetyn ohjelman nimi oli The McCoys Show.
Uuden Hanoi Rocksin hajoamisen jälkeen

Andy McCoy astui jälleen julkisuuteen ja kertoi perustavansa uuden yhtyeen. Nimeksi tuli The Real McCoy Band, Andy McCoy laulaja-kitaristina, Foo Fightersin kitaristi Chris Shiflett, Hanoi Rocksin entinen rumpali George Atlagic, basistina Dan Lagerstead ja kosketinsoittaja-laulajana Andyn vaimo Angela McCoy. Yhtyeen kappalelistaksi suunniteltiin Hanoi Rocksin ja Foo Fightersin hittejä sekä McCoyn uusia sävellyksiä. Yhtye aloitti Suomen kiertueella mutta ehti soittaa kuitenkin vain kolme keikkaa ennen kuin hajosi.
Andy meni helmikuussa 2011 mukaan Pelle Miljoonan yhtyeeseen, jossa hän soitti kesän 1980 ja Moottoritie on kuuma -albumin levytyssessiossa. Esiintymiset kuuluvat Albumiklassikot-konserttisarjaan.
Marraskuussa 2011 julkaistiin suomalaisen rock-yhtye Ember's Flamen debyyttialbumi Rock This. Andy McCoy toimi albumin tuottajana.
Andy McCoy soitti myös loppuvuodesta 2012 ensimmäisen levynsä julkaisseessa Grease Helmet -yhtyeessä.
Syyskuussa 2013 Andy osallistui Julkkis Big Brother -ohjelmaan.  Jo 11. syyskuuta 2013, yhdeksäntenä päivänä talossa hän ilmoitti luovuttavansa kilpailun vedoten tulevaan taidenäyttelyynsä. Andyn piti poistua talosta seuraavan päivän iltana, mutta hänet kuitenkin poistettiin talosta sääntörikkomuksen vuoksi jo edeltävänä yönä.
McCoy on soittanut Pelle Miljoona Oy:n paluukeikoilla vuosina 2015–2016 ja 2018–2019. Lisäksi hän soitta yhtyeen uudella Anna Soihtusi Palaa -EP:llä, joka julkaistiin vuonna 2018. EP:n "Hei, Hei, Hei" -kappale on McCoyn säveltämä. 
Marraskuussa 2018 julkaistiin myös hänen uusi soolo-EP:nsä Soul Satisfaction.
Syyskuussa 2019 julkaistiin McCoyn uusi sooloalbumi 21st Century Rocks. Edellisen sooloalbumin Building On Traditionin julkaisusta oli tuolloin kulunut 24 vuotta. 21st Century Rocksin julkaisua juhlittiin loppuunmyydyllä levynjulkaisukeikalla Suvilahti TBA -klubilla Helsingissä.
Avioliitot ja lapset

McCoylla on Sebastian-niminen poika (s. 1986) avioliitostaan 1986–1989 Anastasia ”Stacy” Maisonneuven kanssa. Maisonneuve kuoli pian eron jälkeen. McCoy meni uusiin naimisiin Angela Nicolettin kanssa vuonna 1991 ja lehtitietojen mukaan Nicoletti-Hulkko haki avioeroa McCoysta maaliskuussa 2021, mikä on vuonna 2021 astunut voimaan.
Diskografia > Andy McCoy

Too Much Ain’t Enough (1988)
Building On Tradition (1995)
21st Century Rocks (2019)
Jukebox Junkie (2022)
The Real McCoy (1999)
The Aspects Of Andy McCoy (1995)
R'n'R Memorabilia - The Best Solo Tracks So Far! (2003)
Soul Satisfaction (2018)
I Will Follow / Make Believe (1988)
Too Much Ain’t Enough / Knee Deep In Sky High (1991)
Foxfield Junction (1995)
Let It Rock (1995)
Strung Out (1995)
Xmas Song (2016) (feat. Ville Valo)
The Way I Feel (2017)
Seven Seas (2019)
Take Me I’m Yours (2022)
Diskografia > Hanoi Rocks

Bangkok Shocks, Saigon Shakes, Hanoi Rocks (1981)
Oriental Beat (1982)
Self Destruction Blues (1982)
Back to Mystery City (1983)
Two Steps from the Move (1984)
Twelve Shots on the Rocks (2002)
Another Hostile Takeover (2005)
Street Poetry (2007)
Diskografia > Pelle Miljoona Oy

Moottoritie on kuuma (1980)
Anna soihtusi palaa (EP) (2018)
Diskografia > Briard

Miss World (1983)
Briard (1996)
Diskografia > Cherry Bombz

The Cherry Bombz (EP) (1985)
House of Ecstasy (EP) (1986)
Diskografia > The Suicide Twins

Silver Missiles and Nightingales (1986)
Diskografia > Shooting Gallery

Shooting Gallery (1992)
Diskografia > Grease Helmet

Grease Helmet (2012)
Filmografia

| Vuosi | Elokuva | Rooli | Ohjaaja |
| --- | --- | --- | --- |
| 1999 | The Real McCoy | Hän itse | Pekka Lehto |
| 2001 | Tango Kabaree | Hän itse | Pekka Lehto |
| 2003 | The McCoys Show (TV-sarja) | Hän itse | Tuukka Temonen |
| 2008 | Where the #$&% Is Santa? | Hän itse | Bam Margera |
Kirjat

Andy McCoy, Måns Kullman: Hanoista Ikuisuuteen (1985)
Andy McCoy: Sheriffi McCoy (2001)
Andy McCoy, Ari Väntänen, Michael Monroe: Hanoi Rocks - All Those Wasted Years (2009)
Lamppu Laamanen: Andy – Rock'n'Roll Star (2018, Johnny Kniga)
Aiheesta muualla

Wikimedia Commonsissa on kuvia tai muita tiedostoja aiheesta .
Andy McCoyn kotisivu
Ylen Elävä arkisto: Andy McCoy ja Mike Monroe 1985
Ylen Elävä arkisto: Andy McCoy Nybergin vieraana 2005
Ylen Elävä arkisto: Andy McCoy, 17 vuotta
Andy McCoy Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Saksa  Suomi (KANTO)  Yhdysvallat 
Taiteenala:  MusicBrainz 
Henkilöt:  Ritva  Elonet 
Muut:  Europeana  IdRef 
Andy McCoy Tukholmassa vuonna 1988
Andy McCoy Ilosaarirockissa Hanoi Rocksin kanssa vuonna 2008
Andy McCoy (vas.) ja Angela McCoy (oik.) esiintymässä Lontoossa 2000
Rakastunut bestman

| Rakastunut bestman> Made of Honor |
| --- | --- |

Ohjaaja:  Paul Weiland
Käsikirjoittaja:  Deborah Kaplan Harry Elfont
Tuottaja:  Neal H. Moritz
Säveltäjä:  Rupert Gregson-Williams
Kuvaaja:  Tony Pierce-Roberts
Leikkaaja:  Richard Marks
Valmistustiedot
Valmistusmaa:   Yhdysvallat  Iso-Britannia 
Tuotantoyhtiö:  Original Film
Levittäjä:  InterCom Netflix
Kesto:  101 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rakastunut bestman on yhdysvaltalainen komediaelokuva vuodelta 2008. Elokuva on superrikkaiden maailmaan sijoitettu romanttinen komedia.
Juoni

Elokuvan päähenkilöt Tom (Patrick Dempsey) ja Hannah (Michelle Monaghan) tutustuvat opiskelijajuhlissa ja melkein päätyvät vahingossa sänkyyn. Kymmenen vuotta myöhemmin Tom ja Hannah ovat hyviä ystäviä, mutta erilaisissa elämäntilanteissa:  Tom harrastaa yhden yön suhteita kun taas Hannah on menossa naimisiin skotlantilaisen rikkaan Colinin (Kevin McKidd)  kanssa.  Hannah pyytää Tomia bestmanikseen. Silloin Tom tajuaa olevansa rakastunut Hannahiin ja päättää estää häät.
Vastaanotto

Uuden Suomen Mikko Pielan mielestä Rakastunut bestman on suloista nuorten aikuisten hömppää, ”harvinaisen puhtaaksiviljelty näyte siitä millaista elämä voi olla, kun ihmissuhdeongelmien ohella ei ole muita ongelmia”. Hän kehuu ohjaajaveteraani Sydney Pollackin mukavaa sivuroolia Tomin rikkaana ja naisiinmenevänä isänä. Film-O-Holic.com-elokuvasivuston Juha Rosenqvist taas piti surullisena, että rooli tällaisessa yhden tähden ”häähöpsismissä” jäi sittemmin kuolleen Pollackin viimeiseksi elokuvaesiintymiseksi.
Puuteriperuukkipensas

| Puuteriperuukkipensas |
| --- | --- |

Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Sapindales
Heimo::  Sumakkikasvit
Suku::  Peruukkipensaat Cotinus
Laji::  coggygria
Kaksiosainen nimi
 Cotinus coggygria  Scop. (1771) 
Katso myös
   Puuteriperuukkipensas Commonsissa 
Infobox OKNimi-testi OK: 
Puuteriperuukkipensas eli peruukkipensas (Cotinus coggygria) on sumakkikasveihin kuuluva koristekasvina tunnettu pensas. Kasvista käytetään myös nimitystä savupuu. Punaperuukkipensaat ovat lajin viljeltyjä lajikkeita.
Puuteriperuukkipensas on sukunsa laajimmalle levinnyt laji, jota esiintyy luontaisesti Euraasiassa. Se kasvaa Etelä- ja Kaakkois-Euroopassa, Mustanmeren ja Kaspianmeren seudulla ja edelleen Himalajan kautta Itä-Kiinaan yltävällä alueella.
Aiheesta muualla

Finto: Kassu – Kasvien suomenkieliset nimet: Cotinus coggygria Scop.
| --- | --- |
Taksonitunnisteet:  Wikidata: Q161406  Wikispecies: Cotinus coggygria  BioLib: 3621  BOLD: 416906  Calflora: 9312  CoL: YXRZ  EoL: 582267  EPPO: COTCO  EUNIS: 150944  FNA: 200012683  FoC: 200012683  GBIF: 3190522  GISD: 1174  GRIN: 11697  iNaturalist: 133366  IPNI: 69498-1  IRMNG: 11441216  ITIS: 28800  IUCN: 202959  MichiganFlora: 93  MoBotPF: 275949  NatureServe: 2.155038  NBN: NBNSYS0000033958  NCBI: 269719  NZOR: 76976a1f-79c9-4d7b-bc4d-c1c20e161e94  Observation.org: 116745  Open Tree of Life: 876714  PalDat: Cotinus_coggygria  PfaF: Cotinus coggygria  PFI: 3031  Plant List: kew-2739996  PLANTS: COCO10  POWO: urn:lsid:ipni.org:names:69498-1  RHS: 4552  Tropicos: 1300634  VASCAN: 2515  WFO: wfo-0000623618
Jääpingviini

| Jääpingviini |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pingviinilinnut Sphenisciformes
Heimo::  Pingviinit Spheniscidae
Suku::  Mustapääpingviinit Pygoscelis
Laji::  adeliae
Kaksiosainen nimi
 Pygoscelis adeliae  Hombron & Jacquinot, 1841 
 Jääpingviinin pesintäalueet merkitty punaisella.
Katso myös
   Jääpingviini Wikispeciesissä   Jääpingviini Commonsissa 
Infobox OKNimi-testi OKIUCN-testi OK: 
Jääpingviinin muna.
Jääpingviini (Pygoscelis adeliae) on keisaripingviinin ohella toinen Etelämantereella elävistä pingviinilajeista.
Koko ja ulkonäkö

Jääpingviinin ruumis on mustavalkoinen, sillä on evämäiset siivet ja pyöreähkö pää. Nokka on väriltään tummanpunainen, mutta sitä peittävät osaksi höyhenet.
Pituus: 46–71 cm 
Paino: 4–5,5 kg
Levinneisyys

Jääpingviini elää lähinnä Etelämantereen ja subantarktisen vyöhykkeen ahtojääalueella. Se pesii Antarktiksen ja sen syrjäisten lähisaarten kalliorannoilla, mutta siirtyy pesimäkauden jälkeen pohjoisemmaksi.
Elinympäristö

Rannikkoseudut ja jääpeitteiset alueet.
Lisääntyminen

Naaras munii 2 munaa, joita se hautoo 30–43 vuorokautta.
Ravinto

Jääpingviinit saalistavat usein parvina ja voivat siirtyä antoisille vesille kilometrien päähän yhdyskunnastaan. Ne pyydystävät etenkin krillejä ja löytävät näitä pikkuäyriäisiä usein ahtojäiden lähivesiltä. Jääpingviini pystyy tavoittamaan myös nopealiikkeisiä mereneläviä, kuten kaloja ja mustekaloja. Tarvittaessa se sukeltaa 20 metrin syvyyteen ja kykenee kirimään vauhtiaan entisestään.
Makean veden puute ei tuota pingviinille ongelmia, sillä linnun munuaiset ja sierainten alla sijaitsevat erityisrauhaset poistavat ravinnon mukana tulleen ylimääräisen suolan. Janoisten yksilöiden on kuitenkin nähty syövän silloin tällöin lunta. Ne ovat lähinnä olleet maissa pesimässä olleita lintuja, jotka eivät ole päässeet merelle syömään.
Suuri murros

| Suuri murros: Aikakautemme poliittiset ja taloudelliset juuret> The great transformation: The political and economic origins of our time.Alkuperäisteos |
| --- | --- |
Kirjailija:  Karl Polanyi
Kieli:  englanti
Genre:  taloushistoria
Kustantaja:  Rinehart & Company
Julkaistu:  1944
Suomennos
Suomentaja:  Natasha Vilokkinen
Kustantaja:  Vastapaino
Julkaistu:  2009
Ulkoasu:  sidottu
Sivumäärä:  464
ISBN:  978-951-768-225-1
Sarja: Klassikko-sarja
Löydä lisää kirjojaKirjallisuuden teemasivulta
Suuri murros (engl. The Great Transformation) on Karl Polanyin vuonna 1944 ilmestynyt kirja. Sen on suomentanut Natasha Vilokkinen ja julkaissut vuonna 2009 Vastapaino. Esipuheen suomennokseen on kirjoittanut Risto Heiskala. Suomennos on saanut J. A. Hollon palkinnon.
Teos käsittelee sosiaalisia ja poliittisia mullistuksia, joita tapahtui Englannissa markkinatalouden nousun aikana. Polanyin mukaan nykyaikaista markkinataloutta ja modernia kansallisvaltiota ei pitäisi ymmärtää erillisinä yhteiskunnan osina vaan yhtenä ihmisen keksintönä. Polanyi kutsuu tätä keksintöä markkinayhteiskunnaksi.
Yleisesti

Polanyi sanoo teoksessa, että modernin valtion kehitys kulki käsi kädessä modernin markkinatalouden kanssa. Hänen mukaansa voimakasta valtiota tarvittiin edistämään yhteiskunnan rakenteessa sellaisia muutoksia, jotka mahdollistivat kilpailukykyisen kapitalistisen talouden. Samalla kapitalistinen talous edellytti vahvaa valtiota lieventämään sen kovempia vaikutuksia. Polanyin mukaan nämä muutokset tarkoittivat sen perustavanlaatuisen yhteiskuntajärjestyksen tuhoamista, joka oli ollut olemassa koko aiemman historian ajan. Polanyi korostaa murroksen suuruutta juuri tästä syystä.
Polanyin empiirinen tutkimus perustui pitkälti niin sanotun Speenhamlandin järjestelmän tutkimiseen. Hän näki järjestelmällä kaksi merkitystä: se oli yhtäältä maa-aatelin viimeinen yritys säilyttää perinteinen tuotannon ja yhteiskuntajärjestyksen järjestelmä ja toisaalta itsepuolustuksellinen toimenpide, jossa yksi yhteiskunnan osa pyrki lieventämään väkivaltaisen taloudellisen muutoksen aiheuttamia häiriöitä. Kirjassa Polanyi esitteli myös näkökantansa, että markkinayhteiskunta on kestämätön, koska se on kohtalokkaan tuhoisa sitä ympäröivälle inhimilliselle yhteiskunnalle ja luonnolle.
Toisin kuin puhdasoppinen liberalistinen kapitalismin nousun selitys katsoo, Polanyi sanoo, että "laissez-faire oli suunniteltua", kun taas sosiaalinen protektionismi oli spontaani reaktio siihen sosiaaliseen sekaannukseen, jonka rajoittamattomat vapaat markkinat aiheuttivat. Hänen mukaansa "itseään säätelevien" markkinoiden rakentaminen edellyttää yhteiskunnan jakamista taloudelliseen ja poliittiseen ulottuvuuteen. Polanyi ei kiellä, etteivätkö itseään säätelevät markkinat olisi tuoneet aivan uudenlaista aineellista vaurautta, mutta hän kuitenkin vihjaa, että tällaisessa ajattelussa näkökulma on liian suppea. Pitäessään maata, työvoimaa ja rahaa "kuvitteellisina hyödykkeinä" (siinä mielessä, että niillä on ominaisuuksia, joita ei ole tuotu julki markkinoiden muodollisessa rationaalisuudessa) markkinat "alistavat yhteiskunnan itsensä markkinoiden laeille". Tästä seuraa hänen mukaansa valtavasti sosiaalista sekaannusta ja yhteiskunnan spontaaneja pyrkimyksiä suojella itseään. Polanyi katsoo, että sosiaalinen protektionismi on yhteiskunnan luonnollinen reaktio, jos vapaat markkinat pyrkivät erottamaan itsensä yhteiskunnan muusta rakenteesta. Hän kutsuu tätä reaktiota "vastaliikkeeksi".
Polanyi ei näe taloustiedettä muista tutkimuksen aloista erillisenä, vaan hänen mielestään taloudelliset ja sosiaaliset ongelmat ovat luontaisesti sidoksissa toisiinsa. Hän päättää teoksensa ennustukseen sosialistisesta yhteiskunnan synnystä ja huomauttaa, että "vuosisadan sokean 'kehityksen' jälkeen ihminen palauttaa 'asutuksensa'".
Kirjallisuutta

Dale, Gareth: Karl Polanyi: The limits of the market.  Cambridge:  Polity Press, 2010.  ISBN 9780745640716  (englanniksi)
Saari, Juho: Markkinayhteiskunta, työmarkkinat ja sosiaalipolitiikka: Karl Polanyin ”suuren murroksen” yhteiskuntateoriasta ja sen ajankohtaisuudesta.  (University of Tampere, Research Institute for Social Sciences, Work Research Centre, Working papers 40)  Tampere:  Tampereen yliopisto, 1993.  ISBN 951-44-3352-1
Aiheesta muualla

Murray N. Rothbard: Down With Primitivism: A Thorough Critique of Polanyi. (1961)
Marja Jalava: Säkeitä saatanallisesta myllystä – Karl Polanyi ja ”Suuri muutos” (Arkistoitu – Internet Archive). Yhteiskuntapolitiikka 1/1999. (PDF)
Martti Kuokkanen: Kapitalismi ja kulttuurin hinta. Kansan uutiset 13.5.2009.
Olli Sinivaara: Markkinoiden mylly jauhaa kaiken (Arkistoitu – Internet Archive). Helsingin sanomat 24.5.2009.
Jani Pulkki: Johdatus uusliberalistisen ajattelun esihistoriaan (Arkistoitu – Internet Archive). Kasvatus & aika 4/2009.
Anne Mayhew: The Great Transformation: The Political and Economic Origins of Our Time. EH.net 31.5.2000. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Great Transformation (book)
Käännös suomeksi